**Nekilnojamojo kultūros paveldo vertinimo tarybos (I) 2022-03-15 nuotolinis posėdis**

2022 m. kovo 15 d. 9 val. vyks nuotolinis Kultūros paveldo departamento prie Kultūros ministerijos pirmosios nekilnojamojo kultūros paveldo vertinimo tarybos posėdis.

Planuojama svarstyti:

1. Klausimas dėl architektūrinių struktūrų, atidengtų archeologinių tyrimų metu Klaipėdoje, Tomo g. 2A, 2B, 4, 6, vertinimo ir tikslingumo rengti nekilnojamojo kultūros paveldo vertinimo tarybos akto projektą dėl jų nustatymo Klaipėdos senamiesčio (u. k. 16075) vertingosiomis savybėmis.

Papildoma informacija:

Statusas (u. k. 16075) – valstybės saugomas.

Svarstymo pagrindas – gautas VšĮ „Architektūros tyrimų centras“ kreipimasis dėl archeologinių tyrimų metu Klaipėdoje, Tomo g. 2A, 2B, 4, 6, atidengtų architektūrinių struktūrų, datuojamų XVIII a. II p. – XX a. I p., vertinimo. Pateiktos archeologinių ir architektūrinių tyrimų pažymos.

1. Klausimas dėl tikslingumo rengti nekilnojamojo kultūros paveldo vertinimo tarybos akto projektą dėl Klaipėdos miesto istorinės dalies, vad. Naujamiesčiu (u. k. 22012), duomenų Kultūros vertybių registre tikslinimo (dėl buv. pastato sklype Klaipėdoje, Liepų g. 41A statuso keitimo).

Papildoma informacija:

Statusas (u. k. 22012) – valstybės saugomas.

Svarstymo pagrindas – gautas UAB „Ekogruntas“ kreipimasis dėl buv. pastato sklype Klaipėdoje, Liepų g. 41A statuso keitimo, remiantis istoriniais-urbanistiniais tyrimais. Pateikta Sklypo Klaipėdoje, Liepų g. 41A užstatymo istorinės raidos tyrimų medžiaga.

1. Klausimas dėl ūkinės / sandėliavimo paskirties statinio ir kuro sandėlio vertinimo ir tikslingumo rengti Nidos švyturio statinių komplekso (u. k. 41559), esančio Neringos sav., Neringos m., Taikos g. 10A, 10B, 10C, 36A, nekilnojamojo kultūros paveldo vertinimo tarybos akto projektą dėl apsaugos jiems (kaip į kompleksą įeinančioms dalims) suteikimo.

Papildoma informacija:

Statusas (u. k. 41559) – registrinis.

Svarstymo pagrindas – gauta Kultūros paveldo centro parengta medžiaga (statinių fotofiksacija ir brėžiniai). Atsižvelgus į Kultūros paveldo departamento prie Kultūros ministerijos pirmosios nekilnojamojo kultūros paveldo vertinimo tarybos 2022-02-01 protokolinį sprendimą (Nr. VT-4) klausimas teikiamas pakartotiniam svarstymui.

1. Klausimas dėl tikslingumo rengti nekilnojamojo kultūros paveldo vertinimo tarybos akto projektą dėl Kauno senamiesčio (u. k. 20171) duomenų Kultūros vertybių registre tikslinimo (dėl pastatų, esančių Kaune, Kurpių g. 17 ir Kurpių g. 19 statusų keitimo).

Papildoma informacija:

Statusas (u. k. 20171) – valstybės saugomas.

Svarstymo pagrindas – gautas kreipimasis dėl Kauno senamiesčio (u. k. 20171) duomenų Kultūros vertybių registre tikslinimo, keičiant pastatų, esančių Kaune, Kurpių g. 17 ir Kurpių g. 19, urbanistinės struktūros statinių statusą urbanistinėje kultūros paveldo vietovėje. Pateikta ikonografinė medžiaga, fotofiksacijos.